‘ฟินันซ่า’ชูกอง3เดือนผลตอบแทนสูง2.80%
บลจ.ฟินันซ่า ชูกองตราสารหนี้ 3 เดือน จ่ายผลตอบแทน 2.80% สูงกว่าเงินฝาก
29 ต.ค. 2565

บลจ.ฟินันซ่า ชูกองตราสารหนี้ 3 เดือน จ่ายผลตอบแทน 2.80% สูงกว่าเงินฝาก 
นายธีรพันธุ์ จิตตาลาน กรรมการ บริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า สถานการณ์การลงทุนในตลาดหุ้นยังคงผันผวน ขณะที่อัตราผลตอบแทนการฝากเงินมีแนวโน้มปรับตัวลงจากการลดดอกเบี้ยของธนาคารแห่งประเทศไทย (ธปท.) บริษัทจึงเสนอขายกองทุนเปิดฟินันซ่าตราสารหนี้พลัส โรลโอเวอร์ 3 เดือน 1 (FAM FIPR3M1) อายุ 3 เดือน ผลตอบแทนประมาณ 2.80% ต่อปี เสนอขายตั้งแต่วันที่ 1724 มิ.ย. 2556 ลงทุนขั้นต่ำเพียง 2,000 บาท
“ลูกค้ายังคงเรียกร้องให้บริษัทออกตราสารหนี้ที่ให้ผลตอบแทนสูงกว่าเงินฝากแต่มีความเสี่ยงเพิ่มขึ้นจากเงินฝากไม่มาก จึงออกกองทุนใหม่มารองรับ ซึ่งหาก ธปท.ปรับลดดอกเบี้ยลงไปอีก การลงทุนในตราสารหนี้แบบนี้จะช่วยให้ผลตอบแทนที่น่าสนใจมาก” นายธีรพันธุ์ กล่าว
ทั้งนี้ กองทุนดังกล่าวเปิดขายและรับซื้อคืนรอบใหม่ (โรลโอเวอร์) หลังจากกองทุนเดิมครบอายุ โดยรอบการลงทุนนี้จะพิจารณาลงทุนในเงินฝากธนาคารต่างประเทศ สกุลเงินเหรียญสหรัฐ สกุลหยวน สกุลเหรียญฮ่องกง สกุลยูโรปและเยน กับธนาคาร BOC (Macau), Standard Chartered Bank (Hong Kong), ธนาคาร CIMB Niaga (Indonesia) หรือเงินฝากสกุลเงิน AED ธนาคาร Abu Dhabi Commercial Bank, UAE (F1), ธนาคาร Union National Bank, UAE (P1) หรือธนาคาร CBQ (Qatar)
นอกจากนี้ จะลงทุนในตั๋วเงินหรือเงินฝากธนาคารพาณิชย์ในประเทศ ตั๋วแลกเงินบริษัท ดั๊บเบิ้ล เอ (1991) (BBB) ตั๋วแลกเงินบริษัท ธนบรรณ (BBB) ตั๋วแลกเงินบริษัท ราชธานีลิสซิ่ง (BBB+) ตราสารหนี้บริษัท บัตรกรุงไทย (BBB+) บริษัท เอเซียเสริมกิจลีสซิ่ง (BBB+) หรือตราสารหนี้ภาคเอกชนที่มีอันดับความน่าเชื่อถือตั้งแต่ BBB+ ขึ้นไป ตั๋วเงินคลัง หรือพันธบัตร ธปท. เป็นต้น